laion/Wikipedia-Exotic huggingface dataset:
კრონოცკოე

კრონოცკოე (რუს. Кроноцкое) — ტოლფერდა სამკუთხედის ფორმის ტბა კამჩატკის მხარეში, რუსეთში. მდებარეობს კამჩატკის ნახევარკუნძულის აღმოსავლეთ ნაწილში, გეიზერების ხეობიდან ჩრდილოეთით 30 კმ-ში, ზღვის დონიდან 372 მ სიმაღლეზე. ზედაპირის ფართობი 245 კმ², მაქსიმალური სიღრმე 136 მ. სარკის ფართობით კამჩატკაზე მეორე ადგილზეა ტბა ნერპიჩიეს შემდეგ. აღმოსავლეთ სანაპიროს გასწვრივ განლაგებულია 11 კუნძული. დიდი ხნის განმავლობაში მიიჩნეოდა, რომ ტბას ჰქონდა კალდერული წარმოშობა, თუმცა დღეისათვის დამტკიცებულია, რომ ტბა წარმოიქმნა დაახლოებით 10 000 წლის წინ ლავური დანალექების მიერ მდინარის კალაპოტის გადაღობვის შედეგად, მას შემდეგ, რაც ადგილი ჰქონდა კრონოცკაია-სოპკისა და კრაშენინიკოვის ვულკანების ამოფრქვევას. საზრდოობს თოვლისა და წვიმის წყლით. მაქსიმალური დონე ივლისშია, მინიმალური — მაისში. დონე ირყევა რამდენიმე ათეული სანტიმეტრის ფარგლებში. ტბის ქვაბულში წყლის სრული განახლება ხდება დაახლოებით 9-10 წელიწადში ერთხელ. გაძგიფვა დეკემბრის ბოლოდან ივნისამდე. ყინულის სისქე 1 მ აღწევს. წლის თბილ დროს წყლის ტემპერატურა დაბალია, მაქსიმალური ნიშნული დაფიქსირებულია სექტემბერში და ადგილიდან გამომდინარე მოქცეულია 8-16°С ფარგლებში. წყლის მინერალიზაცია არ აჭარბებს 100 მგ/ლ-ს. გამჭვირვალობა მაღალია, სეზონიდან გამომდინარე ეს მაჩვენებელი 6 მ უდრის. აღმოსავლეთით 8 კმ-ში მდებარეობს ვულკანი კრონოცკაია-სოპკა, სამხრეთით 10 კმ-ში კრაშენინიკოვის ვულკანი, ხოლო ჩრდილო-აღმოსავლეთით 10 კმ-ში შმიდტის მთა. კრონოცკოეს ერთვის 10 მდინარე, რომელთაგან უდიდესია ლისტვენიჩნაია, უზონი, უნანა, სევერნაია და პერევალნაია. გამოედინება მხოლოდ 1 მდინარე — კრონოცკაია, რომელიც ერთვის კრონოცკის ყურეს. ზოოპლანქტონის შემადგენლობაშია ნიჩაბფეხიანების, დატოტვილულვაშიანებისა და ციბრუტელების 17 სახეობა. გაბატონებული სახეობაა ციკლოპი. ბენთოსში ყველაზე უფრო მეტად გაბატონებულია მცირეჯაგრიანი ჭიები, მოლუსკები და ტენდიპედიასებრნი, აგრეთვე Mermithidae, ამფიპოდები, წურბელები და წყლის ტკიპები. ტბაში გვხვდება თევზის ორი სახეობა: ნერკის განსაკუთრებული მტკნარწყლიანი ფორმა კოკანი, რომელიც იზოლატს წარმოადგენს და ტბის გოჭალა. სანაპიროზე გვხვდება წყნაროკეანური თოლიებისა და გედების კოლონიები. პირველი ცნობები ტბის შესახებ შეაგროვა სტეფანე კრაშენინიკოვმა, რომელმაც ტბის შესახებ ცნობები ჩაიწერა კამჩადალების სიტყვებიდან. ტბის პირველი მკვლევარი იყო ზოოლოგი პეტრე შმიდტი. 1908 წელს მან გაიარა მდინარე კამჩატკის ხეობიდან ტბის ჩრდილო და აღმოსავლეთ სანაპიროებზე და მოგვცა მდინარე კრონოცკაიას ზემო დინების მოკლე აღწერა. კრონოცკოე — სტატია დიდი რუსული ენციკლოპედიიდან (რუსული) ↑ Агарков А.Ю., Дмитриева Л.Я., Догановский А.М. Некоторые черты гидрологии Кроноцкого озера на Камчатке. — Изв. Всесоюз. географ. об-ва. — Л.: Наука, 1975. — Т. 107. — С. 352–357. ↑ Кроноцкое озеро: прекрасное зеркало природы! ↑ 3.0 3.1 3.2 Измайлова А. В. Кроноцкое озеро ↑ Государственный водный реестр // Кроноцкая ↑ О некоторых географических названиях Восточной Камчатки ительменского происхождения. დაარქივებულია ორიგინალიდან — 2012-12-20. ციტირების თარიღი: 2019-07-09. ↑ Озеро Кроноцкое. დაარქივებულია ორიგინალიდან — 2019-07-09. ციტირების თარიღი: 2019-07-09.
შამქენდი

შამქენდი (აზერ. Şamkənd) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. შამქენდი GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-09.
აღბულაგი (ლაჩინის რაიონი)

აღბულაგი (აზერ. Ağbulaq) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. აღბულაგი GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-09.
ფრედერიკ IV (ჰოლშტაინ-გოტორპის ჰერცოგი)

ფრედერიკ IV (დან. Frederik 4.; დ. 18 ოქტომბერი, 1671 — გ. 19 ივლისი, 1702) — ოლდენბურგთა დინასტიის წარმომადგენელი. ჰოლშტაინ-გოტორპის ჰერცოგ კრისტიან ალბერტისა და ფრედერიკა ამალია დანიელის ვაჟი. ჰოლშტაინ-გოტორპის ჰერცოგი 1695-1702 წლებში. რუსეთის იმპერატორ პეტრე III-ის ბაბუა. ფრედერიკი დაიბადა 1671 წლის 18 ოქტომბერს გოტორპში. იგი იყო ჰოლშტაინ-გოტორპის ჰერცოგ კრისტიან ალბერტისა და მისი ცოლის, ფრედერიკა ამალია დანიელის პირველი შვილი. 1698 წლის 12 მაისს იგი დააქორწინეს ჰედვიგ სოფია შვედზე, რომელთანაც მხოლოდ ერთი ვაჟი შეეძინა — კარლ ფრედერიკი, რომელიც შემდგომში რუსეთის იმპერატორ პეტრე I-ის ასულ ანა პეტროვნაზე დაქორწინდა და სათავე დაუდო რომანოვების დინასტიას. იგი ჩაბმული იყო ჩრდილოეთის ომში, რა დროსაც მონაწილეობა მიიღო პოლონელებთან გამართულ კლიშოვის ბრძოლაში. აღსანიშნავია, რომ იგი დასაქორწინებლად სტოკჰოლმში ჩავიდა. მისი მეუღლე, ჰედვიგ სოფია მას ორმხრივ ბიძაშვილად ერგებოდა, რადგან მამამისი, მეფე კარლ XI ფრედერიკის მამიდაშვილი, ხოლო დედამისი, დედოფალი ულრიკა ელეონორა დანიელი ფრედერიკის დეიდა იყო. ფრედერიკი თავის ცოლის ძმას, მეფე კარლ XII-ს მალე დაუახლოვდა და ცნობილია, რომ ისინი ხშირად ერთად სვამდნენ. 1699 წელს, კარლ XII-მ დაიცვა ჰოლშტაინ-გოტორპის დანიელთა შემოჭრისაგან. ფრედერიკ IV 1702 წელს, 30 წლის ასაკში გარდაიცვალა. Huberty, Michel; Giraud, Alain; Maagdelaine, F. et B. (1994). L'Allemagne Dynastique, Tome VII Oldenbourg. France: Laballery. pp. 50–51, 75–76. ISBN 2-901138-07-1.
ჰედვიგ სოფია შვედი

ჰედვიგ სოფია შვედი (შვედ. Hedvig Sofia av Sverige, დან. Hedvig Sofia af Sverige; დ. 26 ივნისი, 1681 — გ. 22 დეკემბერი, 1708) — პფალც-ცვაიბრიუხენელთა დინასტიის წარმომადგენელი. შვედეთის მეფე კარლ XI-ისა და დედოფალ ულრიკა ელეონორა დანიელის ქალიშვილი. ჰოლშტაინ-გოტორპის ჰერცოგ ფრედერიკ IV-ის მეუღლე. რუსეთის იმპერატორ პეტრე III-ის ბებია. ჰედვიგ სოფია დაიბადა 1681 წლის 26 ივნისს სტოკჰოლმში. იგი იყო შვედეთის მეფე კარლ XI-ისა და მისი ცოლის, დედოფალ ულრიკა ელეონორა დანიელის უფროსი ქალიშვილი. 1698 წლის 12 ივნისს, 17 წლის ჰედვიგ სოფია ცოლად ჰოლშტაინ-გოტორპის ჰერცოგ ფრედერიკ IV-ს შერთეს. ეს ქორწინება პოლიტიკური კავშირის შესაქმნელად იყო დანიის წინააღმდეგ. 1698 წლის აგვისტოში იგი ქმრის სამშობლოში გაემგზავრა, თუმცა მომდევნო ზაფხულში იგი ქმართან ერთად დაბრუნდა შვედეთში. ფრედერიკი მონაწილეობდა ჰედვიგის ძმის, შვედეთის მეფე კარლ XII-ის პოლონეთის სამხედრო კამპანიებში. 1700 წელს, ჰედვიგ სოფიამ მათი პირველი და უკანასკნელი შვილი დაიბადა, რომელსაც ბიძისა და მამის პატივსაცემად კარლ ფრედერიკი დაარქვეს. 1702 წელს, ფრედერიკ IV კლიშოვოს ბრძოლაში მოკლეს პოლონელებმა. ჰოლშტაინ-გოტორპის ჰერცოგი მათი მცირეწლოვანი ვაჟი კარლ ფრედერიკი გახდა, რომლის ნაცვლადაც ჰედვიგ სოფია მართავდა, როგორც მეურვე. დაქვრივებიდან ექვს წელიწადში, 1708 წლის 11 დეკემბერს, 27 წლის ჰედვიგ სოფია სტოკჰოლმში გარდაიცვალა. მის მცირეწლოვან ვაჟს ამ დროს ჯერ კიდევ ესაჭიროებოდა მეურვე. თავდაპირველად ამის კანდიდატად კარლ XII განიხილებოდა, მაგრამ შემდეგ შეიქმნა საშიშროება, რომ იგი საჰერცოგოს მოიერთებდა, ამიტომაც კარლ ფრედერიკის მეურვე ჰედვიგ სოფიას უმცროსი და, ულრიკა ელეონორა გახდა. Lundh-Eriksson, Nanna: Den glömda drottningen. Karl XII:s syster. Ulrika Eleonora D.Y. och hennes tid. Affärstryckeriet, Norrtälje. (1976). Norrhem, Svante (2007). Kvinnor vid maktens sida : 1632-1772. Lund: Nordic Academic Press. Libris 10428618. ISBN 9789189116917 Nanna Lundh-Eriksson (1947). Hedvig Eleonora. Stockholm: Wahlström & Widstrand. ISBN
კარლ ფრედერიკი (ჰოლშტაინ-გოტორპის ჰერცოგი)

კარლ ფრედერიკ ჰოლშტაინ-გოტორპელი (დან. Carl Frederik af Holsten-Gottorp; დ. 30 აპრილი, 1700 — გ. 18 ივნისი, 1739) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ IV-ისა და ჰედვიგ სოფია შვედის ვაჟი. ჰოლშტაინ-გოტორპის ჰერცოგი 1702-39 წლებში. ცოლად ჰყავდა რუსეთის იმპერატორ პეტრე I-ის ასული ანა პეტროვნა, რომელთანაც შეეძინა მომავალი იმპერატორი პეტრე III. კარლ ფრედერიკი დაიბადა 1700 წლის 30 აპრილს. იგი იყო ჰოლშტაინ-გოტორპის ჰერცოგ ფრედერიკ IV-ისა და მისი ცოლის, ჰედვიგ სოფია შვედის ერთადერთი შვილი. მას სახელი მამის, ფრედერიკ IV-ისა და ბიძის, შვედეთის მეფე კარლ XII-ის პატივსაცემად დაარქვეს. 1702 წელს მამამისი პოლონელებმა მოკლეს ბრძოლაში, რის გამოც ორი წლის კარლ ფრედერიკი ჰერცოგი გახდა, თუმცა მის ნაცვლად ქვეყანას დედამისი მართავდა. 1708 წელს, დედამისის გარდაცვალების შემდეგ, მისი მეურვე დეიდამისი, ულრიკა ელეონორა შვედი გახდა. 1721 წელს, დანიელებმა დაიპყრეს ჰოლშტაინ-გოტორპის საჰერცოგო და ნიშტადის ზავით კარლ ფრედერიკი საჰერცოგოდან გააძევეს. იგი ცდილობდა დაებრუნებინა დაკარგული ტერიტორიები, რის გამოც რუსეთის საიმპერატორო კარზე ჩავიდა. იგი დანიის წინააღმდეგ ალიანსის შექმნაზე ფიქრობდა, რისთვისაც მოსკოვში იგი რუსეთის იმპერატორ პეტრე I-ის ასულ ანაზე დაქორწინდა. კარლ ფრედერიკსა და ანას მხოლოდ ერთი ვაჟი შეეძინათ, რომელსაც მან სიმამრის პატივსაცემად პეტრე დაარქვა. ამის გამო, პეტრე I მას დიდი ჯარით დაეხმარა. მას შემდეგ, რაც ბიძამისი, შვედეთის მეფე კარლ XII უშვილოდ გარდაიცვალა, კარლ ფრედერიკი შვედეთის ტახტის ერთ-ერთ მემკვიდრედ მოიაზრებოდა. თუმცა, მისი კანდიდატურა მალევე მოხსნეს და 1719 წელს შვედეთის დედოფალი დეიდამისი, ულრიკა ელეონორა გახდა. კარლ ფრედერიკი გარდაიცვალა 1739 წლის 18 ივნისს, 20 წლის ასაკში. მისი ვაჟი, პეტრე III რუსეთის იმპერატორი გახდა და სათავე დაუდო რომანოვების ახალ დინასტიას, რომელიც რუსეთს 1917 წლამდე მართავდა. Eckardt Opitz: Schleswig-Holstein – Das Land und seine Geschichte in Bildern, Texten und Dokumenten. 3. überarbeitete Auflage. Ellert & Richter, Hamburg 2002, ISBN 3-8319-0084-1, S. 121 ff. Elena Palmer: Peter III. Der Prinz von Holstein. Sutton, Erfurt 2005, ISBN 3-89702-788-7. A. D. Jørgensen: Carl Frederik. In: Carl Frederik Bricka (Hrsg.): Dansk biografisk Lexikon. Tillige omfattende Norge for Tidsrummet 1537–1814. 1. Auflage. Band 3: Brandt–Clavus. Gyldendalske Boghandels Forlag, Kopenhagen 1889, S. 367–371 Eckhard Hübner: Staatspolitik und Familieninteresse. Die gottorfische Frage in der russischen Außenpolitik 1741-1773. Quellen und Forschungen zur Geschichte Schleswig-Holsteins Bd. 83. Karl Wachholtz Verlag Neumünster 1984, S. 17
დენი სტრონგი

დენი სტრონგი (ინგლ. Danny Strong; დ. 6 ივნისი,1974) — ამერიკელი მსახიობი, სცენარისტი, რეჟისორი და პროდიუსერი. როგორც მსახიობი, იგი ყველაზე მეტად ცნობილია ჯონათან ლევინსონის როლის შესრულებით ტელესერიალში „ბაფი: ვამპირების გამანადგურებელი“ და აგრეთვე დოილ მაკმასტერის როლით ტელესერიალში „გილმორის გოგონები“. მას დაწერილი აქვს სცენარი ფილმებისთვის: „გადათვლა“ (2008), „თამაში შეიცვალა“ (2012), „მსახურთუფროსი“ (2013), „შიმშილის თამაშები: კაჭკაჭჯაფარა — ნაწილი 1“ (2014) და „შიმშილის თამაშები: კაჭკაჭჯაფარა — ნაწილი 2“ (2015). იგი აგრეთვე არის Fox-ის ტელესერიალის „იმპერიის“ თანაშემქმნელი, აღმასრულებელი პროდიუსერი და სცენარისტი. 2017 წელს გადაიღო სადებიუტო ფილმი „მეამბოხე ჭვავის ყანაში“. სტრონგს მიღებული აქვს უამრავი ჯილდო, მათ შორის ემის, ამერიკის სცენარისტთა გილდიისა და ამერიკის პრდიუსერთა გილდიის ჯილდოები. ვიკისაწყობში არის გვერდი თემაზე: დენი სტრონგი დენი სტრონგი კინოფილმების ინტერნეტ-მონაცემთა ბაზაში დენი სტრონგი — TV Guide დენი სტრონგი — Rotten Tomatoes დენი სტრონგი — EW.com ↑ The Official Danny Strong Website. დაარქივებულია ორიგინალიდან — 2020-11-09. ციტირების თარიღი: 27 ოქტომბერი, 2014. ↑ McClintock, Pamela; Ford, Rebecca (29 აპრილი, 2014). „Danny Strong Making Directorial Debut With Biopic 'Salinger's War' (Exclusive)“. The Hollywood Reporter. ციტირების თარიღი: 28 აპრილი, 2016. შეამოწმეთ თარიღის პარამეტრი |accessdate= და |date=-ში (დახმარება) ↑ Primetime Emmy Awards nominations for 2012 - Outstanding Writing for a Miniseries, Movie or a Dramatic Special
ჯუ სი

ჯუ სი, ჯუ-ცი (ჩინ.: 朱熹; დ. 1130 — გ. 1200) — ჩინელი ფილოსოფოსი, ისტორიკოსი, ნეოკონფუციანელობის წარმომადგენელი. ავითარებს დუალისტურ კონცეფციას ორი საწყისის — იდეალურის — „ლის“ („კანონი“, „პრინციპი“, „წესი“), რომელიც წინ უსწრებს ყველაფერს, და მატერიალურის — „ცის“ („ნივთიერება“, „მატერიალური ძალა“) უფორმო „ტაი-ციში“ („დიადი საზღვარი“, „დიადი პირველსაწყისი“) გაერთიანების შესახებ. ჯუ სის თვალსაზრისმა დიდი გავლენა მოახდინა ფილოსოფიური აზრის განვითარებაზე არა მარტო ჩინეთში, არამედ კორეაშიც. ქართული საბჭოთა ენციკლოპედია, ტ. 11, თბ., 1987. — გვ. 580. შეგიძლიათ იხილოთ მედიაფაილები თემაზე „ჯუ სი“ ვიკისაწყობში. ჯუ სი — ნამუშევრები პროექტ „გუტენბერგზე“ ჯუ სი — Internet Encyclopedia of Philosophy
Color Force

Color Force — ამერიკული კინოსტუდია, დაფუძნებული 2007 წელს, კინოპრდიუსერის ნინა ჯეიკობსონის მიერ, მას შემდეგ რაც დატოვა კომპანია Buena Vista Motion Pictures Group-ის პრეზიდენტის თანამდებობა. კომპანიის ფილმებს შორისაა „წრიპა ბიჭის დღიური“ (2010) და „შიმშილის თამაშების“ სერია. 2006 წლის დეკემბერში Color Force-მა ხელი მოაწერა სამწლიან კონტრაქტს კომპანია DreamWorks-თან. 2012 წელს მისი პარტნიორი გახდა კინოპროდიუსერი ბრედ სიმფსონი. მოგვიანებით სამწლიანი კონტრაქტი გააფორმა FX Productions-თან. Color Force — კინოფილმების ინტერნეტ მონაცემთა ბაზა (ინგლისური) ↑ 1.0 1.1 Kit, Borys. Brad Simpson Joins Nina Jacobson's Color Force as Partner en (28 თებერვალი, 2012). ↑ Holson, Laura M. (9 დეკემბერი, 2016). „Nina Jacobson Has Her Revenge on Hollywood’s Old-Boy Network“. The New York Times. ციტირების თარიღი: 7 თებერვალი, 2019. შეამოწმეთ თარიღის პარამეტრი |accessdate= და |date=-ში (დახმარება) ↑ Andreeva, Nellie. (8 აგვისტო, 2012) Nina Jacobson Inks First-Look Deal With FX Prods.. Deadline. ციტირების თარიღი: 12 მარტი, 2019.
ანა პეტრეს ასული (პეტრე I-ის ქალიშვილი)

ანა პეტრეს ასული რომანოვა (რუს. Анна Петровна Рома́нова), შემოკლებით ანა პეტროვნა (გერმ. Anna Petrowna; დ. 27 იანვარი, 1708 — გ. 4 მარტი, 1728) — რომანოვების დინასტიის წარმომადგენელი. რუსეთის იმპერატორ პეტრე I-ისა და იმპერატრიცა ეკატერინე I-ის ასული. იმპერატრიცა ელისაბედ I-ის უფროსი და. ჰოლშტაინ-გოტორპის ჰერცოგ კარლ ფრედერიკის მეუღლე. რუსეთის იმპერატორ პეტრე III-ის დედა. ანა პეტროვნა დაიბადა 1708 წლის 27 იანვარს, მოსკოვში. იგი იყო რუსეთის იმპერატორ პეტრე I-ისა და მისი მეორე ცოლის, იმპერატრიცა ეკატერინე I-ის უფროსი ასული. მშობლები მის განათლებაზე სერიოზულად ზრუნავდნენ, ამიტომაც მშობლიური რუსულის გარდა იგი თავისუფლად მეტყველებდა ფრანგულად, გერმანულად, იტალიურად და შვედურად. 1712 წლიდანვე, როდესაც ანა სულ მცირეწლოვანი იყო, მისმა მშობლებმა მისი საზღვარგარეთ გათხოვებისთვის დაიწყეს მზადება და საქმროს ძიება. 1721 წლის 17 მარტს, იგი დანიშნეს ჰოლშტაინ-გოტორპის ჰერცოგ კარლ ფრედერიკზე, შვედეთის მეფის დისწულსა და დანიის მეფის შთამომავალზე. ეს ყოველივე მიმართული იყო რუსეთისა და ჰოლშტაინ-გოტორპის ალიანსის შექმნისკენ დანიის წინააღმდეგ. ამასთან, რუსები კარლ ფრედერიკს შვედეთის ტახტზე ასვლაში უნდა დახმარებოდნენ. თუმცა, 1721 წელს გაფორმდა ნიშტადის ხელშეკრულება, რომლის მიხედვითაც რუსეთს არ ჰქონდა შვედეთის საშინაო საქმეებში ჩარევის უფლება. 1724 წლის 22 ნოემბერს გაფორმდა მათი საქორწინო ხელშეკრულება. ამ ხელშეკრულების მიხედვით, ანა და კარლ ფრედერიკი უარს ამბობდნენ რუსეთის ტახტზე, რაც შემდგომში მათ შთამომავლებზეც გადავიდოდა. ეს იმიტომ მოხდა, რომ შემდგომში მათ იმპერიულ ტახტზე პრეტენზიები აღარ ჰქონოდათ. 1725 წლის იანვრიდან, პეტრე I მძიმედ დაავადდა. მან თავისთან დაიბარა ანა პეტროვნა, რათა მისთვის თავისი უკანასკნელი სურვილები გაენდო. სანამ ანა ჰოლშტაინიდან მოსკოვში ჩავიდა, პეტრეს მეტყველების უნარი უკვე დაკარგული ჰქონდა, ამიტომაც ბევრი მიიჩნევს, რომ უვაჟოდ დარჩენილ იმპერატორს ტახტის დატოვება ანასთვის უნდოდა. პეტრეს გარდაცვალების შემდეგ ანას ქმარი, კარლ ფრედერიკი ახლად შექმნილი იმპერიული საბჭოს მეთაური გახდა, რითაც მან დიდი გავლენა მოახდინა რუსულ პოლიტიკაზე. ანას დედამ, იმპერატრიცა ეკატერინე I-მა ისარგებლა მეუღლის გარდაცვალებითა და მამრობითი სქესის მემკვიდრის დაბადებით, სახელმწიფო გადატრიალება მოაწყო და რუსეთის ერთპიროვნული მმართველი გახდა. ამ დროს, ეკატერინეს საყვარლის ინტრიგების წყალობით, იმპერატრიცას დიდი კონფლიქტი მოუხდა კარლ ფრედერიკთან. განრისხებულმა ეკატერინე I-მა კარლ ფრედერიკიცა და ანაც გააძევა რუსეთიდან, რის შემდეგაც ისინი ქ. კილში, ჰოლშტაინში გადასახლდნენ. კილში დასახლებისთანავე ანა დაფეხმძიმდა და 1728 წლის 21 თებერვალს ვაჟი გააჩინა, რომელსაც განსვენებული მამის პატივსაცემად პეტრე დაარქვა. გართულებული მშობიარობის შემდეგ მას ინფექცია შეეჭრა და 1728 წლის 4 მარტს, 20 წლის ანა პეტროვნა გარდაიცვალა. მისი ქმარი მეორედ აღარ დაქორწინებულა, მისი ვაჟი კი რუსეთის იმპერატორი პეტრე III გახდა. Anisimov, Evgeniĭ Viktorovich (1993). The Reforms of Peter the Great: Progress Through Coercion in Russia. M.E. Sharpe. p. 209. ISBN 9781563240478. Winkler Prins' Geillustreerde Encyclopaedie (1905), Eerste Deel A-Arabie, S. 705 Je.W. Ptschelow: Monarchen von Russland (Монархи России), Olma-Press, Moskau 2003, Seite 432
ჯულია ტეილორი

ჯულია ტეილორი (დ. 3 ნოემბერი, 1978, ბუდაპეშტი, უნგრეთი) — უნგრელი პორნომსახიობი. მან მონაწილეობა მიიღო „Private Media Group“-ის უამრავ ფილმში. იგი ნომინირებული იყო 4 ჯილდოზე 2000-2004 წლებში, მოიგო 3 ჯილდო. ვიკისაწყობში არის გვერდი თემაზე: ჯულია ტეილორი ჯულია ტეილორი კინოფილმების ინტერნეტ-მონაცემთა ბაზაში ჯულია ტეილორი — ზრდასრულთა კინოფილმების მონაცემთა ბაზა
პიტერ კრეიგი

პიტერ კრეიგი (ინგლ. Peter Craig; დ. 10 ნოემბერი, 1969) — ამერიკელი რომანისტი, მსახიობი და სცენარისტი. პიტერ კრეიგი დაიბადა ლოს-ანჯელესში, კალიფორნიის შტატი. დაამთავრა აიოვას უნივერსიტეტი.იგი არის ცნობილი მსახიობის, სალი ფილდის შვილი. კარიერის განმავლობაში მონაწილეობდა ორ ფილმში — „ჰუპერი“ (1978) და „დაკმაყოფილება“ (1988). გამოცემული აქვს სამი რომანი. აგრეთვე დაწერილი აქვს სცენარი ფილმებისთვის: „ქურდების ქალაქი“ (2010), „შიმშილის თამაშები: კაჭკაჭჯაფარა — ნაწილი 1“ (2014), „შიმშილის თამაშები: კაჭკაჭჯაფარა — ნაწილი 2“ (2015), „ნამდვილი მამა“ (2016) და „12 მეომარი“ (2018). იგი ნომინირებული იყო ამერიკის სცენარისტთა გილიდიისა და Critics’ Choice Movie Awards-ის დაჯილდოებებზე. პიტერ კრეიგი კინოფილმების ინტერნეტ-მონაცემთა ბაზაში პიტერ კრეიგის ბიოგრაფია ↑ AICN BOOKS! Bruce Wagner, Horror Masters, Peter Craig Interview and Nick Hornby!![მკვდარი ბმული] Aintitcool.com, 6 აპრილი, 2005 ↑ Peter Craig (I). The Internet Movie Database
ანჯელინა კასტრო

ანგელინა კასტრო (ინგლ. Angelina Castro; დ. 6 სექტემბერი, 1982, ჰავანა, კუბა) — ამერიკელი-კუბელი პორნომსახიობი. მისი დებიუტი პორნო-ინდუსტრიაში შედგა 2006 წელს. იგი მუშაობდა ისეთი ტოპ კომპანიებისთვის როგორებიცაა: Bang Bros, Reality Kings, Josh Stone Productions, Elegant Angel, Naughtly America, ScoreLand და Lethal Hardcore. იგი გახდა პირველი პორნოვარსკვლავი, რომელმაც მისცა ინტერვიუ რადიო „მარტის“, მაგრამ მოგვიანებით ინტერვიუ წაშლილი იქნა რადიო-ტელევიზია „მარტის“ ოფიციალური ვებ-გვერდიდან. 2018 — AVN-ის ჯილდო — დიდი ლამაზი ქალის წლის საუკეთესო პერფორმატორი ვიკისაწყობში არის გვერდი თემაზე: ანჯელინა კასტრო ანჯელინა კასტრო კინოფილმების ინტერნეტ-მონაცემთა ბაზაში ↑ Radio Marti Removes Cuban Porn Star Interview from Website | AVN. ციტირების თარიღი: 2018-11-14 ↑ La actriz porno cubana Angelina Castro cuenta su vida es (2017-08-25). ციტირების თარიღი: 2019-06-04 ↑ Montaño, Diana. (2013-05-01) La vida de Angelina Castro: una estrella porno en. დაარქივებულია ორიგინალიდან — 2015-09-06. ციტირების თარიღი: 2019-06-04 ↑ Angelina Castro Celebrates Her First AVN Award Win | AVN. ციტირების თარიღი: 2018-11-14 ↑ AVN, John Roland,. 2018 AVN Award Winners Announced | AVN. ციტირების თარიღი: 2018-11-14
დავიდ სასოლი

დავიდ მარია სასოლი (იტალ. David Maria Sassoli; დ. 30 მაისი, 1956, ფლორენცია, იტალია — გ. 11 იანვარი, 2022) — იტალიელი პოლიტიკოსი და ჟურნალისტი. 2009 წლიდან იყო ევროპის პარლამენტის წევრი, ხოლო 2019 წლის 3 ივნისიდან — ევროპარლამენტის პრეზიდენტი. ჟურნალისტობის პერიოდში მუშაობდა გაზეთ „Il Giorno“-ში. იყო „TG3“-ის სიახლეების რეპორტიორი. ჰყავდა მეუღლე ალესანდრა ვიტორინი და ორი შვილი: ჯულიო და ლივია, იყო საფეხბურთო კლუბ „ფიორენტინას“ ფანი. ოფიციალური საიტი David Sassoli – Partito Democratico
საფიიანი

საფიიანი (აზერ. Səfiyan, სომხ. Խաչգետիկ) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. 2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ. საფიიანი GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-09. ↑ President Ilham Aliyev: Victorious Azerbaijani Army liberated 48 more villages, 1 settlement and 8 strategic hills from occupation
კრისტიან ავგუსტ ჰოლშტაინ-გოტორპელი

კრისტიან ავგუსტ ჰოლშტაინ-გოტორპელი (დან. Christian August af Holsten-Gottorp; დ. 11 იანვარი, 1673 — გ. 24 აპრილი, 1726) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ კრისტიან ალბერტისა და ფრედერიკა ამალია დანიელის ვაჟი. ოტინის მთავარი. შვედეთის მეფე ადოლფ ფრედერიკის მამა და რუსეთის იმპერატრიცა ეკატერინე II-ის ბაბუა. კრისტიან ავგუსტი დაიბადა 1673 წლის 11 იანვარს. იგი იყო ჰოლშტაინ-გოტორპის ჰერცოგ კრისტიან ალბერტისა და მისი ცოლის, ფრედერიკა ამალია დანიელის უმცროსი ვაჟი. 1695 წელს, როდესაც მათი მამა გარდაიცვალა, მისი უფროსი ძმა, ფრედერიკ IV გახდა ჰერცოგი, კრისტიან ავგუსტს კი ოტინის მთავრობა ებოძა. 1706 წლის 26 აპრილს იგი ლიუბეკის ეპისკოპოსი გახდა. მას ეს წოდება თვით საღვთო რომის იმპერატორმა უბოძა. 1702 წელს, მართალია მისი ძმა გარდაიცვალა, თუმცა მემკვიდრე დატოვა. 1702-08 წლებში იგი თავისი დაქვრივებული რძლის, ჰედვიგ სოფია შვედის თანა-რეგენტი იყო, რადგანაც მისი ძმისწული მეტად მცირეწლოვანი იყო. 1708 წელს, მისი რძლის გარდაცვალების შემდეგ, იგი დამოუკიდებელი რეგენტი გახდა. სწორედ მან განაპირობა ჰოლშტაინ-გოტორპის ჩრდილოეთის ომში ჩაბმა. იგი გარდაიცვალა 1726 წლის 24 აპრილს, 53 წლის ასაკში. 1704 წლის 2 სექტემბერს ცოლად შეირთო თავისი მამიდაშვილი, მარკგრაფინია ალბერტინა ფრედერიკა ბადენ-დურლახელი, რომელთანაც შეეძინა ათი შვილი: ჰედვიგ სოფია (1705-1764), ჰერფორდის აბატისა; კარლ ავგუსტი (1706-1726), იგეგმებოდა მისი და რუსეთის იმპერატრიცა ელისაბედ I-ის დაქორწინება, მაგრამ ქორწილამდე ცოტა ხნით ადრე გარდაიცვალა; ფრედერიკა ამალია (1708-1782), მონაზონი; ანა (1709-1758), ცოლად გაჰყვა საქსენ-გოთა-ალტენბურგის მთავარ ვილჰელმს, რომელიც იყო დიდი ბრიტანეთის მეფე ჯორჯ III-ის დედის, ავგუსტა საქსენ-გოთელის ძმა; ადოლფ ფრედერიკი (1710-1771), შვედეთის მეფე 1751-71 წლებში, ცოლად შეირთო ლუიზა ულრიკა პრუსიელი, რომელთანაც შეეძინა ოთხი შვილი; ფრედერიკ ავგუსტი (1711-1785), ოლდენბურგის ჰერცოგი, ცოლად შეირთო ულრიკა ფრედერიკა ჰესენ-კასელელი, რომელთა ქალიშვილიც შვედეთის დედოფალი გახდა; იოჰანა ელიზაბეთი (1712-1760), ცოლად გაჰყვა ანჰალტ-ცერბსტის მთავარ კრისტიან ავგუსტს, რომელთა შვილიც იყო რუსეთის იმპერატრიცა ეკატერინე II; ვილჰელმ კრისტიანი (1716-1719), გარდაიცვალა მცირეწლოვანი; ფრედერიკ კორნადი (1718-1719), გარდაიცვალა მცირეწლოვანი; გეორგ ლუდვიგი (1719-1763), რუსეთის ფელდ-მარშალი, მისმა შვილმა დაიკავა ოლდენბურგის ტახტი, მას შემდეგ რაც მისი ბიძაშვილი უშვილოდ მოკვდა; Huberty, Michel; Giraud, Alain; Magdelaine, F. et B. (1994). L'Allemagne Dynastique, Tome VII Oldenbourg. France: Laballery. pp. 86–87, 111–112. ISBN 2-901138-07-1.